Møte i Vinger Rotary 17. november 2015

Møtested: Shûtz

Her ble vi ønsket velkommen av: produksjonssesjef Mona Øyen og

vedlikeholdssjef Morten Birkelund.

Shütz er et heleid tysk familieselskap dannet i 1958. Hovedkontor i Westerfald

Totalt ansatt: 3500

Totalt 45 produksjonsenheter worldwide

Ansatt i Kongsvinger: 60

Omsetning 1,2 milliarder

Har en rekke forskjellige produksjoner, det siste er vinger til vindmøller.

Men industriemballasje utgjør 88 % av all produksjon

I Kongsvinger produseres industriemballasje, vi kjenner de stålburene med en plasttank inni.

Kan også leveres i litt andre størrelser. Kongsvinger produserer i år 270 000 slike, venter å passere 300 000 i 2016. Denne produksjonen er vesentlig for det nordiske marked.

All redskap og verktøy som brukes i produksjonen lages av Shütz selv i Tyskland.

I utgangspunktet er produksjonen i Kongsvinger relativt enkel. Shütz kjøper inn stålkomponentene halvfabrikata. Disse settes sammen blant annet ved hjelp av en robot.

Videre kjøpes inn flytende plast. Ved hjelp av et stort blåsehode blåses tanken opp.

Kongsvinger tar også imot retur emballasje. Med alle plasttanker har en spesiell merking som forteller hva som har vært på tanken. Det kan ha vært kjemikalier, lim, maling eller forskjellige matvarer. Tankene blir rengjort og deretter males plasten opp og den gamle plasten blandes med ny plast.

Men her er det et MEN. Plasttankens vegger består av flere lag alt etter hva den skal benyttes til. Laget med innblandet gammel plast vil aldri være innerst.

Med nærmere 300 000 tanker som skal ut fra fabrikken, hvilket grovt regnet vil si opp i mot 1000 pr dag så snakker vi om en anselig logistikk. Shütz leier inn transportører, i stor grad Kurerlinjen som har spesialbygde trailere for denne type transport, stort volum, ikke så stor vekt.

På sin vei har Shütz kjøpt opp All Emballasje i Stockholm og innledet et samarbeid med Paketo i Finland. Begge disse fabrikker driver i samme bransje. Kongsvingerbedriften har en meget stabil kundekrets og merker lite til eventuelle konkurrenter. Dette gjenspeiler seg i at de tyske eierne virker å være godt fornøyd med hvordan Shütz Kongsvinger driver, noe som igjen har gitt dem en viss frihet i hvordan de driver bedriften.